CELEX: 32021D1919
Language: da
Date: 2021-10-29 00:00:00
Title: Rådets afgørelse (EU) 2021/1919 af 29. oktober 2021 om den holdning, der skal indtages på Den Europæiske Unions vegne om vedtagelsen af en afgørelse ved skriftlig procedure af deltagerne i arrangementet vedrørende offentligt støttede eksportkreditter til en revision af sektoraftalen om kulfyret elproduktion i bilag VI til nævnte arrangement

4.11.2021   
               
               
                  DA
               
               
                  Den Europæiske Unions Tidende
               
               
                  L 389/21
               
            
         RÅDETS AFGØRELSE (EU) 2021/1919
         af 29. oktober 2021
         om den holdning, der skal indtages på Den Europæiske Unions vegne om vedtagelsen af en afgørelse ved skriftlig procedure af deltagerne i arrangementet vedrørende offentligt støttede eksportkreditter til en revision af sektoraftalen om kulfyret elproduktion i bilag VI til nævnte arrangement
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Retningslinjerne som findes i arrangementet vedrørende offentligt støttede eksportkreditter (»arrangementet«) fra Organisationen for Økonomisk Samarbejde og Udvikling (»OECD«), herunder sektoraftalen om kulfyret elproduktion (»sektoraftalen«), som findes i bilag VI til arrangementet, er blevet gennemført ved Europa-Parlamentets og Rådets forordning (EU) nr. 1233/2011 (1) og dermed gjort juridisk bindende i Unionen.
                  
               
                     (2)
                  
                  
                     I overensstemmelse med sektoraftalen skal deltagerne i arrangementet (»deltagerne«) vedtage ved skriftlig procedure en afgørelse, for at revidere sektoraftalen med det formål yderligere at styrke dens vilkår og betingelser med henblik på at bidrage til det fælles mål om at imødegå klimaændringer og fortsætte udfasningen af offentlig støtte til kulfyrede kraftværker.
                  
               
                     (3)
                  
                  
                     Afgørelsen om en revision af sektoraftalen bør være i overensstemmelse med Den Europæiske Unions internationale forpligtelser i medfør af Parisaftalen og Unionens klimapolitik.
                  
               
                     (4)
                  
                  
                     Rådet opfordrede i sine konklusioner om klima- og energidiplomati — gennemførelse af den eksterne dimension af den europæiske grønne pagt af 25. januar 2021 til en global udfasning af subsidier til miljøskadelige fossile brændstoffer efter en klar tidsplan og til en resolut og retfærdig global omstilling til klimaneutralitet, herunder en udfasning af uformindsket kul i energiproduktionen, og som et første skridt et øjeblikkeligt stop for al finansiering af ny kulinfrastruktur i tredjelande.
                  
               
                     (5)
                  
                  
                     Den holdning, der skal indtages på Unionens vegne om vedtagelsen af en afgørelse ved skriftlig procedure af deltagerne til revisionen af sektoraftalen, bør fastlægges, da afgørelsen, som skal vedtages af deltagerne, får bindende virkning for Unionen og vil kunne få afgørende indflydelse på EU-retten i medfør af forordning (EU) nr. 1233/2011 —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne om vedtagelsen af deltagerne af en afgørelse ved skriftlig procedure til revisionen af sektoraftalen, som fastsat i bilag VI til arrangementet vedrørende offentligt støttede eksportkreditter, der er indgået inden for Organisationen for Økonomisk Samarbejde og Udvikling, baseres på Den Europæiske Unions holdning (2).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 29. oktober 2021.
            
               
                  På Rådets vegne
               
               G. DOVŽAN
               
                  Formand
               
            
         
         
            (1)  Europa-Parlamentets og Rådets forordning (EU) nr. 1233/2011 af 16. november 2011 om anvendelse af visse retningslinjer for offentligt støttede eksportkreditter og om ophævelse af Rådets afgørelse 2001/76/EF og 2001/77/EF (EUT L 326 af 8.12.2011, s. 45).
         
            (2)  Jf. dokument ST 12623/21 på http://register.consilium.europa.eu.